Den 2. mai 2022 ble Russland utestengt og rykket automatisk ned fra divisjon B på grunn av landets invasjon av Ukraina. Russland skulle delta i divisjon C for sesongen 2024–25, men de ble i stedet utestengt fra Nasjonsligaen fordi utestengelsen fortsatt var gjeldende da UEFAs påmeldingsfrist gikk ut. Derfor rykket bare ett lag (Gibraltar) ned til divjson D og to lag (Estland og Latvia) rykket opp fra divisjon D, slik at divisjon C-sesongen 2024–25 fortsatt besto av 16 lag.